《赠阳溪梁孝廉尊人》
明代·李聪

流水柴门半不关，个中真景贮壶山。雨晴鸥鹭浮沉见，日落渔樵远近还。

几度琴尊风月下，数声鸡犬竹篱间。先生独得丘园趣，不羡飞黄出帝闲。

作者简介：李聪，字士达，号北山。顺德人。明宪宗成化二年（一四六六年）进士。授南京江西道监察御史，改嘉兴知府，升广西参政。明嘉靖《广东通志》卷六一有传。